CELEX: 62010CN0315
Language: el
Date: 2010-07-01 00:00:00
Title: Υπόθεση C-315/10: Αίτηση για την έκδοση προδικαστικής αποφάσεως, την οποία υπέβαλε το Tribunal da Relação do Porto την 1η Ιουλίου 2010 — Companhia Siderúrgica Nacional, Csn Cayman, Ltd κατά Unifer Steel, SL, BNP Paribas (Suisse), Colepccl SA, Banco Português de Investimento SA (BPI)

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/5
            
         Αίτηση για την έκδοση προδικαστικής αποφάσεως, την οποία υπέβαλε το Tribunal da Relação do Porto την 1η Ιουλίου 2010 — Companhia Siderúrgica Nacional, Csn Cayman, Ltd κατά Unifer Steel, SL, BNP Paribas (Suisse), Colepccl SA, Banco Português de Investimento SA (BPI)
   (Υπόθεση C-315/10)
   ()
   2010/C 260/06
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal da Relação do Porto
   
      Διάδικοι στην υπόθεση της κύριας δίκης
   
   
      Εκκαλούσες-ενάγουσες: Companhia Siderúrgica Nacional, Csn Cayman, Ltd
   
      Εφεσίβλητες-εναγόμενες: Unifer Steel, SL, BNP Paribas (Suisse), Colepccl SA, Banco de Investimento SA (BPI)
   
      Προδικαστικό ερώτημα
   
   Αποκλείει τη στενή συνάφεια μεταξύ των αγωγών που προβλέπει το άρθρο 6, αριθμός 1, και [28] του κανονισμού 44/2001 (1), το γεγονός ότι οι πορτογαλικές δικαστικές αρχές έκριναν ότι δεν έχουν διεθνή δικαιοδοσία, λόγω ιθαγένειας, να εκδικάσουν καταψηφιστική αγωγή περί ικανοποιήσεως απαιτήσεως, σε περίπτωση που ενώπιον του πορτογαλικού δικαστηρίου έχει ασκηθεί παυλιανή αγωγή τόσο κατά του οφειλέτη όσο και κατά του τρίτου ειδικού διαδόχου –εν προκειμένω της απαιτήσεως–, όπως επίσης κατά των ίδιων των θεματοφυλάκων της εκχωρηθείσας στον τρίτο ειδικό διάδοχο απαιτήσεως –και οι οποίοι έχουν την έδρα τους στην Πορτογαλία–, ώστε όλοι αυτοί να δεσμεύονται από τυχόν δεδικασμένο;
   Σε περίπτωση αποφατικής απαντήσεως, μπορεί να εφαρμοστεί ακώλυτα στην υπό κρίση υπόθεση η διάταξη του άρθρου 6, αριθμός 1, του κανονισμού 44/2001;
   
      (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1).